Oznámenie Komisie Európsky rozvojový fond (ERF) - Odhad záväzkov, platieb a príspevkov, ktoré musia zaplatiť členské štáty na rozpočtové roky 2007 a 2008 a predpokladané záväzky a platby na obdobie rokov 2009 až 2012 /* KOM/2007/0599 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 5.10.2007 KOM(2007) 599 v konečnom znení OZNÁMENIE KOMISIE EURÓPSKY ROZVOJOVÝ FOND (ERF) Odhad záväzkov, platieb a príspevkov, ktoré musia zaplatiť členské štáty na rozpočtové roky 2007 a 2008 a predpokladané záväzky a platby na obdobie rokov 2009 až 2012 OZNÁMENIE KOMISIE EURÓPSKY ROZVOJOVÝ FOND (ERF)Odhad záväzkov, platieb a príspevkov, ktoré musia zaplatiť členské štáty na rozpočtové roky 2007 a 2008 apredpokladané záväzky a platby na obdobie rokov 2009 až 2012 Úvod V súlade s článkom 8 finančného nariadenia uplatňovaného na 9. ERF (Európsky rozvojový fond)[1] Komisia každý rok vypracúva pre Radu toto oznámenie. Jeho cieľom je informovať o predpokladaných záväzkoch a platbách na bežný rozpočtový rok (2007) a nasledujúci rozpočtový rok (2008) a predložiť harmonogram výziev na zaplatenie príspevkov prihliadajúc na odhady EIB (Európskej investičnej banky). Ako je stanovené v článku 8 uvedeného finančného nariadenia, v tomto dokumente sa uvádzajú aj odhadované záväzky a platby na každý zo štyroch nasledujúcich rokov (2009 až 2012). Od nadobudnutia účinnosti 9. ERF v roku 2003 platia členské štáty príspevky na nástroje 9. ERF spravované EIB (investičný nástroj a bonifikácia úrokov) priamo EIB, zatiaľ čo príspevky na staré nástroje spravované EIB (rizikový kapitál a bonifikácia úrokov) aj naďalej prechádzajú cez pokladnicu Komisie. V tomto oznámení sú teda jasne rozlíšené platby, ktoré vykonáva EIB v rámci 9. ERF, a platby, ktoré vykonáva Komisia (vrátane platieb za staré nástroje spravované EIB). V súlade so spoločným vyhlásením Rady a Komisie v rámci prijímania finančného nariadenia 9. ERF, tento dokument obsahuje najmä tabuľky, ku ktorým sú pripojené krátke vysvetlenia na účely ich správneho výkladu. Nasledujúci graf podáva všeobecný obraz o vývoji záväzkov a platieb (Komisia[2] a EIB). Jasne naznačuje vzrastajúcu štrukturálnu tendenciu platieb od roku 2000. [pic] - - záväzky ― platby 1. Odhadované záväzky a platby na roky 2007 a 2008 Komisia a EIB aktualizovali pre jednotlivé krajiny AKT[3] a ZKÚ[4] predpokladané záväzky a platby na rozpočtové roky 2007 a 2008. Osobitná pozornosť bola venovaná odhadu platieb, pričom sa sledoval dvojaký cieľ: na jednej strane pomáhať členským štátom vyhradiť v ich vnútroštátnych rozpočtoch čo najpresnejšie sumy a na druhej strane zabezpečiť, aby mal ERF k dispozícii dostatočný objem finančných zdrojov, a tak sa vyhol problémom spojeným s chýbajúcimi financiami v pokladnici. V prílohách 1 a 2 sa uvádza nový odhad záväzkov a platieb na roky 2007 a 2008 a porovnáva sa s číselnými údajmi, ktoré Komisia predložila v oznámení z júna 2007. Pokiaľ ide o záväzky, výška stanovená na rok 2007 (3 450 miliónov EUR) je v súlade so záväzkom Komisie úplne vyčerpať disponibilné dotácie 9. ERF (vrátane zostatkov z predchádzajúcich ERF). Pre Komisiu a EIB je veľmi zložité stanoviť výšku záväzkov na rok 2008. Ich výška bude v skutočnosti záležať od toho, kedy nadobudne účinnosť 10. ERF. Z tohto dôvodu Komisia a EIB neuviedli v tomto dokumente žiadnu sumu. Určité doplňujúce informácie sú uvedené na konci prílohy 1. Pokiaľ ide o platby na rok 2007, Komisia svoj odhad mierne znížila. Dôvodom je najmä situácia v Konžskej demokratickej republike, následkom ktorej došlo k omeškaniu platby druhej splátky vo výške 100 miliónov EUR v rámci nástroja PPTE (veľmi zadlžené chudobné krajiny), ako aj odklad určitých ďalších menej naliehavých výdavkov, cieľom ktorého je čo najviac znížiť tretiu splátku príspevkov na rok 2007. Rovnako ako v prípade záväzkov Komisia a EIB zatiaľ neuviedli sumu pre 10. ERF na rok 2008 (pozri tiež poznámku na konci prílohy 2). V súlade s článkom 8 finančného nariadenia uplatniteľného na 9. ERF budú tieto odhady upravené v oznámení v júni 2008. 2. Výzvy na zaplatenie príspevkov na roky 2007 a 2008 Príloha 3 podáva obraz o finančnej situácii na príslušné dva roky a najmä celkovú ročnú výšku príspevkov, ktoré majú členské štáty zaplatiť na financovanie ERF. Pripomína sa, že na základe dvoch druhov opatrení sa od členských štátov nevyžadujú nové finančné prostriedky. Príslušné platby sa preto v tejto tabuľke neuvádzajú. V prvom rade ide o nástroj Stabex, na ktorý už členské štáty vyplatili všetky potrebné finančné prostriedky v minulosti a v druhom rade o finančnú pomoc pre mier, ktorá je financovaná z dobrovoľných príspevkov členských štátov. Pokiaľ ide o rok 2007 , Komisia navrhuje Rade, aby rozhodla o tretej splátke vo výške 325 miliónov EUR. To vedie k prekročeniu ročnej sumy, ktorú Rada schválila v decembri 2006, o 135 miliónov (oproti prekročeniu o 295 miliónov EUR, ktoré bolo oznámené na jar). Pokiaľ ide o investičný nástroj spravovaný EIB, vďaka významným príjmom súvisiacim so „spätným tokom“ a vďaka revízii dohody o správe medzi bankou a Komisiou, ktorá umožňuje využitie týchto spätných tokov od konca septembra 2007, by sa nemal prekročiť balík príspevkov na rozpočtový rok 2007, o ktorom rozhodla Rada v decembri 2006. Pokiaľ ide o rok 2008 , splátky pre Komisiu a EIB ešte nezahŕňajú potreby pre 10. ERF. Rovnako ako v prípade záväzkov a platieb by akýkoľvek odhad nemusel byť správny. Navyše nadobudnutie účinnosti na začiatku roka 2008 by nemalo viesť k dodatočným významným potrebám spojeným s prvou splátkou v roku 2008. Táto splátka je preto jedinou splátkou, o ktorej by sa malo rozhodnúť v najbližších mesiacoch. Je možné, že aby sa zohľadnil vplyv 10. ERF, bude potrebné zvýšiť splátky, ale bude sa to týkať až druhej alebo tretej splátky (pozri tiež poznámku na konci prílohy 3). Komisia by rada zdôraznila nasledujúcu skutočnosť: ak rozhodnutie Rady o tretej splátke v roku 2007 bude predstavovať sumu nižšiu ako požadovaných 325 miliónov EUR, bude potrebné primerane zvýšiť prvú splátku v roku 2008. V opačnom prípade bude ERF čeliť prerušeniu platieb v júni a júli 2008 a bude musieť čakať na vyplatenie druhej splátky členskými štátmi. V súlade s finančným nariadením 9. ERF Komisia a EIB vykonajú nový odhad druhej a tretej splátky príspevkov v rámci oznámení v júni a októbri 2008. 3. Budúcnosť (2009 – 2012) Je treba pripomenúť, že možnosť chybovej odchýlky v strednodobých odhadoch je vysoká. Číselné údaje uvedené ďalej sa musia interpretovať veľmi opatrne. Predpokladané záväzky a platby pre ERF (*) Roky 2009 až 2012 v miliónoch EUR 2009 | 2010 | 2011 | 2012 | Záväzky | Komisia | 3750 | 3750 | 3750 | 3750 | EIB | 500 | 530 | 600 | 650 | Spolu | 4250 | 4280 | 4350 | 4400 | Platby | Komisia | 3075 | 3325 | 3450 | 3500 | EIB | 430 | 470 | 500 | 510 | Spolu | 3505 | 3795 | 3950 | 4010 | * : vrátane 10. ERF PRÍLOHA 1 - Odhadované záväzky na roky 2007 a 2008 ( v miliónoch EUR ) [pic] PRÍLOHA 2 - Odhadované platby na roky 2007 a 2008 (v miliónoch EUR) [pic] PRÍLOHA 3 Odhadovaná finančná situácia na roky 2007 a 2008 – okrem Stabex a finančnej pomoci pre mier financovanej z dobrovoľných príspevkov (*) ( v miliónoch EUR ) [pic] PRÍLOHA 4 - Príspevky jednotlivých členských štátov do ERF na rok 2007 (v EUR) [pic] PRÍLOHA 5 - Príspevky jednotlivých členských štátov do ERF na rok 2008 (v EUR) [pic] [1] Ú. v. ES L 83, 1.4.2003, s. 1. [2] Sumy záväzkov a platieb pre Komisiu uvedené v tomto oznámení sa uvádzajú v „hrubom vyjadrení“, t. j. pred odpočtom uvoľnených položiek a spätne získaných súm. [3] Africké, karibské a tichomorské štáty. [4] Zámorské krajiny a územia.